Diari Oficial de la Generalitat Valenciana


Sumari del DOGV 4298, del 23-07-2002 (2002/7423)

Informació pública del programa d'actuació integrada per a la urbanització i edificació de la parcel·la a la prolongació d'Obispo Alcaraz Alenda, número 30-32.
---------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7423


Organisme emissor
:   Ajuntament d'Asp

Tipus de document
:   Anunci

Informació pública del programa d'actuació integrada per a la urbanització i edificació de la parcel·la a la prolongació d'Obispo Alcaraz Alenda, número 30-32. [2002/Q7423]
  
La Comissió de Govern municipal, en la sessió número 21/2002, feta en data de 18 de juny de 2002, va acordar sotmetre a informació pública pel termini de 20 dies, per mitjà d'un edicte publicat en un diari d'informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana, l'alternativa tècnica de programa d'actuació aïllada per a la urbanització i edificació de la parcel·la situada a la prolongació d'Obispo Alcaraz Alenda, número 30-32, el projecte d'urbanització i el projecte bàsic d'edificació, redactada per la mercantil Urbanizaciones y Edificaciones Novel, SL. El termini d'exposició es comptarà a partir de la publicació del present edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa, i després de concloure els qui sent-ne o no propietaris dels terrenys tinguen interés a competir per a ser seleccionats com a adjudicataris del corresponent programa, podran presentar proposicions juridicoeconòmiques. Estes últimes es presentaran durant els cinc dies següents al venciment del termini dels 20 dies abans esmentats.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei 6/1994, de la Generalitat Valenciana, Reguladora de l'Activitat Urbanística, acompanyades, si és procedent, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats c) i d) de l'article 32 abans esmentat.
  
Els terminis indicats anteriorment es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que, si escau, és determina. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui pel fet de desconéixer-la, presenten pliques prematurament.
  
L'acte obertura de pliques es farà en la següent data hàbil a la conclusió del termini per a presentar-les. Del seu desenrotllament i del resultat s'alçarà acta, sota fe pública i davant de dos testimonis. Totes els actuacions podran ser objecte de consulta i al·legació pels interessats durant els 10 dies següents a l'obertura de pliques. Els competidors durant eixe període, podran associar-se unint-ne les proposicions.
  
Cosa que es publica perquè se'n prenga coneixement en virtut de l'establit en l'article 46 de la Llei 6/1994 abans esmentada.
  
Per mitjà d'este anunci i de conformitat amb l'article 59.4 de la Llei 30/1992, de 26 de novembre, se cita els propietaris afectats que puguen resultar desconeguts, dels qui s'ignore el lloc de la pràctica de l'avís o ben intentada esta no s'haguera pogut practicar. La relació de titularitats cadastrals afectades per l'actuació següent:
  
Finalment, es fa saber que d'acord amb l'article 107 de la Llei 30/1992, de 26 de novembre, el present acte és de mer tràmit, i que no s'hi pot interposar cap recurs contra este, sense perjuí de mostrar la seua oposició per a la seua consideració en la resolució que posa final al procediment.